Í lok síðustu viku var lokið við tvöfaldun raflýsingar í Hvalfjarðargöngum til þæginda og öryggis fyrir vegfarendur . Nú lýsa alls 753 lampar í göngunum og bregða birtu yfir akbrautirnar enda á milli . Verkefnið hefur verið umfangsmikið og var framkvæmt í þremur áföngum á jafnmörgum árum . Síðasta áfanga verksins lauk í síðustu viku þegar göngin voru lokuð í fjórar nætur frá miðnætti til klukkan sex að morgni . Þessi næturlokun er annars árlegur viðburður í rekstri ganganna , tími viðhalds og hreingerninga . Þá dytta menn að tækjabúnaði , ryksuga , þvo og hressa upp á málningu umferðarmerkinga á ökuleiðum . Í tilkynningu á heimsíðu Spalar segir að „ öskudagarnir , “ sem Eyjafjallafjallajökull kallaði óvænt yfir heimsbyggðina , hefðu getað sett strik í reikninginn hjá Spalarmönnum varðandi áformaða hreingerningar - og viðhaldsviku . Ef til dæmis Keflavíkur - og Reyjavíkurflugvöllur hefðu lokast í lengri tíma og Akureyrarflugvöllur þá þjónað millilandaflugi á meðan , hefði ekki gengið að loka Hvalfjarðargöngum um nætur . En þetta slapp , segja Spalarmenn .